M i n i s t e r s t v o    ž i v o t n é h o    p r o s t r e d i a    S l o v e n s k e j     r e p u b l i k y

						

Informácia
 o dobudovaní čiastkových monitorovacích systémov na základe aktualizovaných projektov a o využívaní financovania mimo štátneho rozpočtu pri finančnom zabezpečení dobudovania a prevádzky čiastkových monitorovacích systémov.

Dôvod predloženia:						Materiál obsahuje:
uznesenie vlády SR						1. Predkladaciu správu
z 12.januára 2000 č.7						2. Informáciu
bod B.4. a B.5.						3. Prílohu

Predkladá:
Ing.Peter Stanko
štátny tajomník

Vypracoval:
Odbor environmentálnej informatiky

Bratislava, december 2004

P r e d k l a d a c i a       s p r á v a

Informácia o dobudovaní čiastkových monitorovacích systémov na základe aktualizovaných projektov a o využívaní financovania mimo štátneho rozpočtu pri finančnom zabezpečení dobudovania a prevádzky čiastkových monitorovacích systémov je predkladaná operatívnej porade ministra ako úloha, vyplývajúca z uznesenia vlády SR č.7/2000.

Predkladaná Informácia v stručnej forme popisuje aktivity dobudovania čiastkových monitorovacích systémov. Z vecnej stránky možno konštatovať, že zámery predložené v Koncepcii dobudovania komplexného monitorovacieho a informačného systému v životnom prostredí boli splnené, resp.sú v plnení, vzhľadom na dlhý časový úsek a hlavne v náväznosti na legislatívne zmeny. 

Materiál bol spracovaný v spolupráci s organizáciami poverenými funkciou strediska čiastkového monitorovacieho systému.